Държавен вестник, бр. 82, 2025 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  82
КОНСТИТУЦИОНЕН СЪД
ОПРЕДЕЛЕНИЕ № 6
от 25 септември 2025 г.
по конституционно дело № 4 от 2025 г.
Конституционният съд в състав: предсе­
дател: Павлина Панова, членове: Надежда 
Джелепова, Атанас Семов, Красимир Влахов, 
Янаки Стоилов, Соня Янкулова, Борислав 
Белазелков, Десислава Атанасова, Галина 
Тонева, Сашо Пенов, Невин Фети, Орлин 
Колев, при участието на секретар-протоколи­
ста Мариана Малканова разгледа в закрито 
заседание на 25 септември 2025 г. консти­
туционно дело № 4/2025 г., докладвано от 
съдия Павлина Панова.
Производството е по чл. 149, ал. 1, т. 2 от 
Конституцията на Република България и е 
във фазата на разглеждане по допустимост 
по реда на чл. 19, ал. 2 от Закона за Консти­
туционен съд (ЗКС).
Конституционно дело № 4/2025 г. е об­
разувано на 25 март 2025 г. по искане на 
Министерския съвет за установяване на 
противоконституционност на разпоредбата на 
чл. 38, ал. 1 в частта „пред административ­
ния съд по местонахождението на имота“ от 
Закона за държавната собственост (обн., ДВ, 
бр. 44 от 1996 г.; посл. изм., бр. 74 от 2025 г.) 
(ЗДС) поради противоречие с чл. 4, ал. 1 от 
Конституцията, прогласяващ принципа на 
правовата държава, както и с чл. 125, ал. 2 от 
Конституцията, съгласно който единствено на 
Върховния административен съд принадлежи 
правомощието да се произнася по спорове 
за законността на актове на Министерския 
съвет и на министрите, както и на други ак­
тове, посочени в закона. Оспорваната част от 
разпоредбата на чл. 38, ал. 1 ЗДС е въведена 
с § 126, т. 1 от Закона за изменение и до­
пълнение на Административнопроцесуалния 
кодекс (ДВ, бр. 77 от 2018 г.) и е в сила от 
1 януари 2019 г.
С определение на Конституционния съд 
от 22 май 2025 г. искането е допуснато за 
разглеждане по същество. В хода на под­
готовката за разглеждане на делото по съ­
щество на 9 септември 2025 г. в „Държавен 
вестник“, бр. 74 от 2025 г., е обнародван 
Законът за изменение и допълнение на 
Закона за държавната собственост, чийто 
§ 2 съдържа изменение на оспорваната по 
настоящото дело част от разпоредбата на 
чл. 38, ал. 1 ЗДС. Неговата т. 1 предвижда 
„В ал. 1 думите „административния съд по 
местонахождението на имота“ се заменят с 
„Върховния административен съд“.
Вследствие на изменението на оспорваната 
разпоредба и съгласно постоянната практика 
на Конституционния съд конституционно дело 
№ 4/2025 г. остава без предмет, тъй като тя 
вече не е част от законодателството, а с това 
отпада и правният интерес от разглеждането 
на искането за установяване на нейната про­
тивоконституционност „независимо дали с 
друга, новоприета, но неоспорена разпоредба 
се дава правна уредба на същия въпрос“ (Оп­
ределение № 8 от 2023 г. по к.д. № 10/2023 г. и 
цитираната в него практика). В такъв случай 
според чл. 26, ал. 1 във вр. с чл. 25, ал. 2 от 
Правилника за организацията на дейността 
на Конституционния съд (ПОДКС) искането 
следва да бъде отклонено и върнато на пода­
теля, а производството по конституционното 
дело да бъде прекратено.
С оглед гореизложеното и на основание 
чл. 19, ал. 2 ЗКС Конституционният съд
О П Р Е Д Е Л И :
Отклонява искането на Министерския 
съвет за установяване на противоконститу­
ционност на разпоредбата на чл. 38, ал. 1 
в частта „пред административния съд по 
местонахождението на имота“ от Закона за 
държавната собственост (обн., ДВ, бр. 44 от 
1996 г.; посл. изм., бр. 74 от 2025 г.).
Прекратява производството по конститу­
ционно дело № 4/2025 г.
Връща искането на подателя.
Председател:
Павлина Панова
5331
МИНИСТЕРСТВО 
НА ЗЕМЕДЕЛИЕТО И ХРАНИТЕ
МЕМОРАНДУМ
за разбирателство между Министерството на 
земеделието и храните на Република България 
и Министерството на земеделието на Репуб­
лика Ирак за сътрудничество в областта на 
земеделието и храните 
(Утвърден с Решение № 501 от 24 юли 2025 г. 
на Министерския съвет. В сила от 12 септем­
ври 2025 г.)
Министерството на земеделието и храните 
на Република България и Министерството на 
земеделието на Република Ирак (наричани 
по-долу „Страните“),
желаейки да засилят развитието на двус­
транното икономическо, научно и техническо 
МИНИСТЕРСТВА
И ДРУГИ ВЕДОМСТВА